CELEX: 62021TN0285
Language: mt
Date: 2021-05-21 00:00:00
Title: Kawża T-285/21: Rikors ippreżentat fil-21 ta’ Mejju 2021 – Alliance française de Bruxelles-Europe et vs Il-Kummissjoni

12.7.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 278/63
            
         
      Rikors ippreżentat fil-21 ta’ Mejju 2021 – Alliance française de Bruxelles-Europe et vs Il-Kummissjoni
      (Kawża T-285/21)
      (2021/C 278/86)
      Lingwa tal-kawża: il-Franċiż
      
         Partijiet
      
      
         Rikorrenti: Alliance française de Bruxelles-Europe (Brussel, il-Belġju) u 7 rikorrenti oħra (rappreżentant: E. van Nuffel d’Heynsbroeck, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tordna, sad-digriet li jtemm il-proċedura għal miżuri provviżorji, is-sospensjoni tal-eżekuzzjoni tad-deċiżjoni tal-Kummissjoni Ewropea li tqiegħed għall-lott 4 (lingwa Franċiża) tal-kuntratt dwar il-kuntratti-qafas relatati mat-taħriġ lingwistiku għall-istituzzjonijiet, korpi u aġenziji tal-Unjoni Ewropea (Nru HR/2020/OP/0014), fl-ewwel post lill-grupp CLL Centre de Langues – Allingua u fit-tieni post lill-grupp Alliance Europe Multilingual, ikkostitwit mir-rikorrenti, u li tordna kwalunkwe miżura oħra meħtieġa, b’mod partikolari l-effett ta’ din is-sospensjoni fuq kwalunkwe kuntratt eventwalment konkluż bi ksur tal-perijodu ta’ stennija stipulat mill-Artikolu 175 tar-Regolament Finanzjarju;
               
            
                  —
               
               
                  tikkundanna lill-Kummissjoni Ewropea għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw tliet motivi.
      
                  1.
               
               
                  L-ewwel motiv, ibbażat fuq nuqqas ta’ motivazzjoni suffiċjenti, bi ksur tal-Artikolu 170(3) tar-Regolament Finanzjarju. Ir-rikorrenti jsostnu f’dan ir-rigward li l-eżami tar-raġunijiet ikkomunikati relatati mal-kwalitajiet tal-offerta mressqa mir-rikorrenti u mal-karatteristiċi u l-vantaġġi tal-offerta mill-offerent ikklassifikat f’pożizzjoni aħjar, ma juru l-ebda korrelazzjoni bejn l-evalwazzjoni u l-klassifikazzjoni assenjata u li għalhekk ma huwiex possibbli li wieħed jifhem għaliex l-offerta tar-rikorrenti hija kklassifikata f’pożizzjoni inferjuri għal dik tal-offerta tal-offerent ikklassifikat f’pożizzjoni aħjar.
               
            
                  2.
               
               
                  It-tieni motiv, ibbażat fuq nuqqas ta’ eżerċizzju effettiv tas-setgħa ta’ diskrezzjoni fis-sens li l-Kummissjoni Ewropea ċaħdet mill-evalwazzjoni tagħha elementi tal-proposta teknika tal-offerta tar-rikorrenti aċċessibbli permezz ta’ link hypertext ikkodifikat u integrat fl-offerta tagħhom, għar-raġuni li dawn l-elementi setgħu jiġu prodotti jew modifikati wara l-iskadenza tat-terminu ta’ żmien għas-sottomissjoni tal-offerti, mingħajr ma attwalment tivverifika jekk jeżistix riskju bħal dan.
               
            
                  3.
               
               
                  It-tielet motiv, imqajjem sussidjarjament, ibbażat fuq nuqqas manifest ta’ evalwazzjoni, fis-sens li ma hemm l-ebda korrelazzjoni ċara bejn l-evalwazzjoni tal-kwalitajiet intrinsiċi tal-offerta mressqa mir-rikorrenti u l-klassifikazzjoni assenjata lill-kriterji ta’ kwalità.